2

ISIGIDIMI SAMAXOSA, JUNE 1, 1875.

andinakulinda mna lide lifike ixesha lokuba sabelane nomkuluwa warn, yi ete into yam ndifuduke ndimke ndiye apo nditanda kona.

Upina umzali emhlabeni apa ongati atomakalale akolwe, awubulele, umsebenzi onjengalo wenziwayo ngulomfana kulo yise? Hai akako, kumhlana umzali ongati enziwe into enjalo eve ukuba akananyana, ulahliwe ngumntwana wake amzeleyo ; ayonwabanga ke intliziyo yelixego ayibanga namihlali ayivuyanga. Eanel’ukuba ite lendod’inkulu, Hai ili- shwa lokuzala, Hai ubuhlungu bokula- hlwa ngumntwana ongowako, opume kuwe, wamondla, wasuka wajika watanda elake. Akuvakali okokuba lomfana ebepetwe kakubi nguyise, akuko nalinye izwana elityila indawo yokuba uyise ebe- mvimba nto, nakowabo apo akuko ube- mona emdelile engamhlonele, ebepahlwe zintsikelelo ngenxa zonke. Asimfana ukungeva, asimfana ukuzonela, asimfana ukuzishwabulela. Kona eseletimba ebanga esenjenje mhlana ahlelwa yinxwaleko uyakusuke abalekele pi, abike kubani, emlahla nje namhla uyise, enxamele ukumka kowabo? Ebengateni nakutandwa ngu yise, ibingento yanto lonto kuye, uyincamile uselenxamele ukuzahlula kulomzali ulunge wancamisa. Nokuba ufudukele pi akunto oko kubani, akuko ungambuzayo ati ufuduka nje uyangapina, wozibonela yena ngokwake umlambo angema kuwo ; akasenakuhlala kowabo ngati ungumntwana, nokuba akakabi nakulixela igama lelizwe afudukela kulo akuni oko mntwini, uyindoda, wozifunela amaq'inga ayibone indawo ngokwake apo angema kona.

Ngokukwenjenje kwake unxamele nto mbini, *ufuna ukuzipata yena ngokwake,* udinwe kulaulwa, kuziva ukuba ungopantsi komnye, akateti zwi lokuti, Bawo uya- bulaleka ndim kundixasa, akatsho nokuti, make ndiye kufunda ukusebenza ndikwazi ukuzenzela into zam ukuze ndingabi ngo- yakuhlala ayame abanye xa wena unga- sekoyo apa. Akuko zindawo zinjalo azici- ngayo yena lomfana. Akatsho nokuti make ndiye kurweba, ndibe nempahla endiyibileleyo ndize ndiziqondele ngokwam ubunzima bokuyifumana impahla ngawam amaqinga, ngokubila kwelam ibunzi. Hai, akamisanga sizatu,

akaxelanga nendawo ebange ukuba enjenje namhla, usuke ati ngegunya elikulu, ete impahla yam ndikukwelele.—

Eyesibini indawo *ufune ukuba enze oku- kanukwa yeyake intliziyo,* enze ngokutanda kwake, angalelwa bani, angabuzwa nto bani, angatetiswa bani, ufune ukuba ayenze yonke into ayitandayo, ekululekile, engatintelekile, kude ezweni paya, apo angayi kululekwa aboniswe ukuba lendlela iyakukweyelisela, iyakukutshabalalisa, ikubangazise; logama wonke ubehlala eqoboshekile, eloyika iliso likayise, elixalele ilizwi lika yise, ediniwe ziyalo zika yise, uyazikulula ke namhla uti makemke aye kude paya, apo angayikwaziwa bani, kungabiko bani unagunya lakumbu- za nto. Ungenelwe yilontliziyo ke lomfana etete nje elilizwi kuloyise obemgcinile kunanamhla.

III. Uteni ke u-Yise? Hai akatetanga nelimdaka, nanko esuke wangena ebuhlanti, waziketa zonke inkomo ezilunge kulonyana wake, wazikupela enkundleni wamnikela, wati, nantso ke into yako. Akamangalanga loyise, akabuzanga nezwana eli, akamalelanga nalomfana wake kulento ayinxameleyo, noko abuhlungu enzakeleyo kakubi yilento akabanganako nokuti kauhlale, kauyeke, kesiyicokise lento kakuhle, kakade ebengase na ndawo angaba unokuyibekisa kulomntwana wake, kuba usuke wayibiza into yake ngamandla ngegunya ngeratshi, pofu uyise ebengaboni okokuba kuko ndawo oniwa ngayo lomntwana wake. Uyise ebe- ngenakumnyanzela engasazitandele ngo- kwake ukuhlala kowabo, intliziyo yalomfana ibiseliq'iwukene nomzi wakowabo. Kupela makamvumele kuba kokukona ebengabandezelekayo akwalelwa. Maka- hambe, aye kuzimela lomzi awufunayo yena azivele ngokwake ububi bokwahlukana noyise.

Azi nditeta nje baninzi abafana bakwa Xosa abenza kwalento kubazali babo ngoku eyati yenziwa ngulomfana kuyise, abafana abati sidiniwe tina kulaulwa kuyalwa lemihla, kuse kutetwa enye into, kuse kubuzwa enye, nanko besimka bekumbula emlungwini ezi dolopini besiti siyakuzipata tina ngokwetu singamadoda, sihlale apo singayikufundekelwa kutetelwa izinto ezininzi ngati singabantwana; abati kona ke bahambe apo batandako-

na nasebusuku nasemini bebonakala ukuba bavuyile bekululekile nje namhla. Azi zininzi intombi ezisengqeshweni ezite nokuya kona zabe zidiniwe yimpato yoyise nonina okuhlala zisaluswa hleze zeyele emgcipekweni. Baninzi abazali abalilayo beliliswa yilendawo yokuba bengazalanga, kuba abantwana babo bepikelene nokubamba ezabo indlela ezintsha. Baninzi oyise abake bati nakum lo umntwana warn ongunantsi utande elake ndasuka ndayeka kuba ndimbona ukuba akasatini nento etetwa ndim. Zingazinye izindlu kwezizikolo zetu ezingalutweleyo usizi olunjalo. Nayizolo eli kendeva mzali utile esiti utume isigitshimi ukuyakubuza kunyana wake ukuba ehleli nje kwelozwe akulo uhleli kubanina, egcinwe ngubanina? Kunjengokungati kanye I-Nkosi yetu yayizekelisa ngento yakwa Xosa kuba nanku siyibona nati iko pakati kwetu. Yayingateti lonto kodwa I-Nkosi yetu; lomzali yena ateta ngaye apa ngu Tixo U-Bawo wetu sonke, onemfesane, onobubele, onentando; lonyana wenza lento kuyise siti aba, bonyana babantu zintombi zabantu. Kutabatela kwaku mawokulu wetu u-Adam kuzise kuti aba, abangazanga bayeke abantu abasiti ukuti ku Tixo, Asikufuni wena ukuba usilaule, sifuna ukwenza ngentando zetu, sifuna ukuzipata tina. Kunjalo nje akateti nto u-Tixo, usinike impahla eninzi elunge nati, imipefumlo yetu,ubulumko,ingqondo, ukwazi ukupila,ilizwilake, u-Nyana wake,u-Moya wake Oyingcwele, abashumayeli belizwi lake, isabata zake, amatuba okulipulapula izwi lake, izihlobo zetu ezikoliweyo, ezizikolo zetu zinentsikelelo yemipefumlo. Siyibizile yonke lumpahla akamangala nayo, wayikupa ngesisa kalula ngolulamo. Sizamkelisiwe nje ezinto siti, lilifa letu, elilunge kuti. Siti masiyekwe sizibonele tina into esibesifanele ukwenza yona, sesiyifumene ke impahla yetu, nantsi sinayo, yasisulu.

Sobona kambe sakuzingena ezinye indawo ezilandelayo zalomzekeliso, apo lentliziyo yokutanda ukuzilaula yaya yamsingisela kona lomfana, masendinqamlela kufupi ke namhla ndikubuze wena lombuzo, nditi, Useluzahlule na ku Tixo? Lomfana akazahlulanga kuyise lemini wayibizayo impahla yake, ubeselezahlule kade, eseleruqukile yimpato yoyise. Uteta